آمریکانین ان بؤیوک ایدمان یایین اورگانی ای‌اس‌پی‌ان، "دونیانین ان مشهور ۱۰۰ ایدمان‌چی‌سی لیسته‌سینی" آچیقلادی. ایلک اوچده رونالدو، لبران و مسی وار.
رئال مادریدین پرتغاللی اولدوز اویونچوسو کریستیانو رونالدو لیسته‌نین ذیروه‌سین‌ده یئر آلدی.
بو ایل اوچونجو دفعه آچیقلانان لیسته‌ده، سوسیال مئدیادا ۱۲۱،۷ میلیون تعقیب‌چی‌سی اولان رونالدو، بو ساحه‌ده ده دونیاداکی ایدمان‌چیلار آراسین‌دا ایلک سیرادا.
یوفا شامپیونلار لیگین‌ده بو گونه قدر ۱۲۰ گل ووراراق بو ساحه‌ده ده ذیروه‌ده اولان ۳۳ یاش‌لی رونالدونون اسپانسرلیک آنلاشما‌لارینین دگری ایسه تخمیناً ۴۰ میلیون دلار.
لیسته‌نین ایکینجی سیرا‌سی، آمریکان بسکتبال لیگی تاخیملاریندان کلولند کاوالیرزین آمریکالی اولدوز اویون‌چوسو لبران جیمزین اولدو.
سوسیال مئدیادا ۴۰،۸ میلیون تعقیبچی‌سی اولان ۳۳ یاش‌لی جیمزین ان‌بی‌ای‌ین ان یاخشی اویون‌چوسو اولدوغونا وورغو ائدیلدی.
بون‌دان باشقا، جیمز، ۵۵ میلیون دولارلیق اسپانسرلیک آنلاشمالارییلا بو ساحه‌ده دونیاداکی ایدمان‌چیلار آراسین‌دا ایلک سیرادا یئر آلدی.
لیسته‌ده اوچونجو سیرانی بارسلونانین آرژانتینلی اولدوز فوتبالچیسی لیونل مسی آلدی.
آچیقلامادا، سوسیال مئدیادا ۸۸،۱ میلیون تعقیب‌چی‌سی اولان ۳۰ یاش‌لی فوتبالچینین اسپانسرلیک آنلشما‌لارینین دگرینین ۲۵ میلیون دلار اولدوغو قید ائدیلدی.
